דיימון סימפסון

דיימון סימפסון (באנגלית: Diamon Simpson; נולד ב-8 בספטמבר 1987 במחוז לוס אנג'לס שבקליפורניה) הוא כדורסלן אמריקאי המשחק בעמדת הסנטר במכבי ראשון לציון. גובהו הוא 2.03.

סימפסון שיחק במכללת סנט מרי במשך 3 עונות, עד שנת 2009. שם העמיד בעונתו האחרונה ממוצעים של 13.8 נקודות, ו-10.4 כדורים חוזרים 1.9 חסימות ב-18.4 דקות משחק.

קריירה מקצוענית
לאחר שסיים את שלב המכללה, שיחק עונה אחת בליגת הפיתוח במדי "לוס אנג'לס דיפנדרס", בה רשם 15.5 נקודות ו-9.6 ריבאונדים בממוצע.
את עונת 2010/11 פתח בליגה הפיליפינית במדי קבוצת "אלסקה אסס", את תוך זמן קצר עבר לליגה הטורקית ושיחק במדי קבוצת טורק טלקום עד סיום העונה.

בעונת 2011/12 שיחק בליגה האוסטרלית במדי קבוצת אדלייד ת'רטי סיקסרז. שם רשם 14.3 נקודות ו-8.6 ריבאונדים. לקראת סיום אותה עונה, חתם ביוסטון רוקטס, אך לא רשם דקות משחק בקבוצה. בליגת הקיץ 2012 בלאס וגאס רשם סימפסון במדי יוסטון 3.7 נקודות ו-2.7 כדורים חוזרים בממוצע.

בחודש אוגוסט 2012 חתם בקבוצת מכבי אשדוד, בה העמיד ממוצעים של 17.6 נקודות, 8.6 ריבאונדים ו-1.3 אסיסטים ב-33.1 דקות (27 משחקים).

לאחר מרדף של כל קבוצות ליגת ווינר אחרי סימפסון ללא הצלחה בגלל הסכומים הגבוהים שדרש נשאר ללא קבוצה.

בנובמבר 2013 חתם סימפסון בעירוני נס ציונה העולה הטרייה לליגת העל והשתכר 70 אלף דולר בעונה.

לאחר עונת 2013/2014 בישראל חתם סימפסון בליגת הכדורסל הספרדית.

באוגוסט 2015 חתם סימפסון בעירוני נס ציונה.

ב-1 במרץ 2017 חתם סימפסון במכבי תל אביב, אך שוחרר ממנה כעבור חודש.

ב-22 בדצמבר 2018 חתם סימפסון במכבי ראשון לציון עד לסיום העונה.

ב-7 בינואר 2020 חתם סימפסון בעירוני נהריה עד לסיום העונה.

ב-29 בנובמבר 2021 חתם במכבי ראשון לציון עד לסיום העונה. זו תהיה הקדנציה השנייה שלו במועדון.

קישורים חיצוניים

 
 פרופיל השחקן באתר "draftexpress"

הערות שוליים

כדורסלני יוסטון רוקטס
כדורסלני מכבי אשדוד
כדורסלני טורק טלקום
כדורסלני עירוני נס ציונה
כדורסלני נימבורק
כדורסלני אסטודיאנטס מדריד
כדורסלני מכבי תל אביב
כדורסלני מכללת סנט מרי בקליפורניה
כדורסלנים אפרו-אמריקאים
כדורסלנים אמריקאים
כדורסלני לוס אנג'לס די-פנדרס
כדורסלני מכבי ראשון לציון
כדורסלני עירוני נהריה
כדורסלני אדלייד 36'
קליפורניה: כדורסלנים
אמריקאים שנולדו ב-1987